Rendijs Robiteils

Rendijs Robiteils (; dzimis 1975. gada 12. oktobrī) ir bijušais kanādiešu hokejists, centra uzbrucējs. Pēdējais klubs (2014) kurā spēlēja bija KHL klubs no Ukrainas HK Donbass.

 Spēlētāja karjera 
Savu profesionālā spēlētāja karjeru Robiteils uzsāka, kad, nebūdams draftēts, 1997. gada martā pievienojās Bostonas "Bruins" rindām, tās sastāvā aizvadot arī savu debijas spēli NHL. 1999. gada vasarā "Bruins" aizmainīja jauno uzbrucēju uz Našvilas "Predators", kurā Robiteilam uzreiz izdevās izcīnīt vietu pamatsastāvā. 2001. gada vasarā Rendijs pievienojās Losandželosas "Kings" rindām, taču sezonas gaitā tika aizmainīts uz Pitsburgas "Penguins". 2002.—03. sezonas nogalē Rendijs tika aizmainīts uz Ņujorkas "Islanders", bet 2003.—04. sezonu Robiteils aizvadīja Atlantas "Trashers" rindās.

2004.—05. NHL sezonas lokauta laikā Robiteils spēlēja Šveices hokeja līgas kluba Cīrihes "Lions" sastāvā. Pēc lokauta uzbrucējs pievienojās Minesotas "Wild". 2007.—08. sezonu Robiteils uzsāka Otavas "Senators" sastāvā, taču sezonas gaitā pievienojās Krievijas Superlīgas klubam Jaroslavļas "Lokomotiv". No 2008. līdz 2010. gadam Robiteils spēlēja HC Lugano, taču 2010.—11. sezonu aizvadīja Amerikas hokeja līgā.

 Ārējās saites 

Kategorija:1975. gadā dzimušie
Kategorija:Kanādas hokejisti
Kategorija:Bostonas "Bruins" spēlētāji
Kategorija:Našvilas "Predators" spēlētāji
Kategorija:Ņujorkas "Islanders" spēlētāji
Kategorija:Pitsburgas "Penguins" spēlētāji
Kategorija:Atlantas "Thrashers" spēlētāji
Kategorija:Minesotas "Wild" spēlētāji
Kategorija:Otavas "Senators" spēlētāji
Kategorija:Jaroslavļas "Lokomotiv" spēlētāji
Kategorija:Novokuzņeckas "Metallurg" spēlētāji
Kategorija:Doneckas "Donbass" spēlētāji
Kategorija:Losandželosas "Kings" spēlētāji
Kategorija:Filadelfijas "Flyers" spēlētāji
Kategorija:Ontārio dzimušie